
Limba  Română  apără  Re-UNIREA 
 
Patru  Momente : 
 
A. Până la 31 August 1989, Limba Română era ostracizată;  
în Constituţia   ,,RSS Moldoveneşti ,,  Rusa era limba de Stat.  
Româna se scria cu alfabet  rus. 
 
B. Declaraţia de Independenţă din 27 August 1991 
 a statuat oficial numele firesc, natural, stiinţific : Limba  Română. 
 
C. În Constituţia din 1994  s-a înscris sintagma :  „Limba Moldovenească, 
funcţionând pe baza grafiei latine”. 
 
D. În 5 Decembrie 2013, Curtea Constituţională  hotărăşte:  Declaraţia de 
Independenţă este textul constituţional primar şi imuabil al blocului de 
constituţionalitate, textul constituţional primar al Declaraţiei de Independenţă 
prevalează asupra Constituţiei: în Basarabia adminisrată  azi ca  ,,R. Moldova”   
avem Limba  Română, funcţionând pe baza grafiei latine.  Azi şi Definitiv ! 
 
 
Extrase din  
Hotărârea Curţii Constituţionale a Moldovei  
cu privire la „Limba Română” 
 
Art. 86 :  Declaraţia de Independenţă din 27 August 1991, care consacră 
constituirea noului stat independent Republica Moldova, stabileşte temeliile, 
principiile şi valorile fundamentale ale organizării statale a R. Moldova.  
      
    87.  Şi prin referinţa la Declaraţie din Preambulul Constituţiei, Declaraţia de 
Independenţă are valoare de text constituţional.  
 
    88. Declaraţia de Independenţă constituie fundamentul juridic şi politic primar al 
Constituţiei. Nici o prevedere a Constituţiei, reflectată în textul Declaraţiei de  
 
 
 
 
 Independenţă, nu poate încălca limitele (prevederile) Declaraţiei. 
 
    89. Fiind actul fondator al statului Republica Moldova, Declaraţia de Independenţă 
este un document juridic care nu poate fi supus nici unui fel de modificări şi/sau 
completări. 
 
 
    92. Autorii sesizării Curţii Constituţionale  consideră că sintagma „limba 
moldovenească, funcţionând pe baza grafiei latine” poate fi echivalată semantic cu 
sintagma „limba română”, deoarece numai aceasta din urmă este în exclusivitate 
valabilă din punct de vedere ştiinţific. 
     
    94. În opinia scrisă a Preşedintelui  ,,R. Moldova,,  se menţionează că denumirea 
ştiinţifică a limbii de stat în Republica Moldova este un lucru cert, aceasta 
continuând să fie o problemă de ordin politic. 
 
    95. În viziunea Preşedintelui  ,,R. Moldova,,  , naţiunea română este organizată în 
două state româneşti: România şi ,,R. Moldova,,.  
În cazul ,,R. Moldova,,  ,  sunt culese roadele unei ideologii perfide, diseminate pe 
parcursul a zeci de ani, care se bazează pe conceptul „existenţei a două naţiuni, a 
două limbi, a două istorii diferite”.  
 
    96. Preşedintele  ,,R. Moldova,,   consideră că … trebuie să se rezolve neîntârziat 
problemele lingvistice, denumirea oficială a limbii de stat urmând să fie 
determinată doar prin prisma adevărului ştiinţific, fără imixtiunea politicului. 
 
    97. Potrivit Academiei de Ştiinţe a Moldovei, limba de stat (oficială) a ,,R. 
Moldova,,  este limba română, iar sintagma „limba moldovenească, funcţionând 
pe baza grafiei latine” din Constituţie poate fi echivalată semantic cu limba 
română. 
 
Aprecierea Curţii 
  
    106. Curtea reţine că, potrivit articolului 13 alin. (1) din Constituţie, limba de stat 
a ,,R. Moldova,,  este „limba moldovenească, funcţionând pe baza grafiei latine”. 
     
107. Pe de altă parte, Declaraţia de Independenţă operează cu termenul de „limba 
română” ca limbă de stat a statului nou-creat ,,R. Moldova,,. 
     
    112. Pentru a soluţiona conflictul juridic dintre formularea articolului 13 din 
Constituţie – „limba moldovenească, funcţionând pe baza grafiei latine” – şi 
formularea din Declaraţia de Independenţă – „limba română”, Curtea se va raporta la 
ierarhia normelor juridice şi, prin urmare, la relaţia de validitate între ele.  
     
    118. Valoarea de principiu a Declaraţiei de Independenţă derivă din consensul 
popular general care a legitimat-o şi din conţinutul său definitoriu  pentru noul  
 stat,  fiind nucleul blocului de constituţionalitate. 
 
    120. Prin… Preambulului Constituţiei, Curtea reţine că Declaraţia de 
Independenţă a stat la baza adoptării Constituţiei în 1994.  
De altfel, toate schimbările politice au fost rezultatul luptei pentru eliberare naţională, 
pentru libertate, independenţă şi unitate naţională. Elementul-cheie al procesului de 
emancipare naţională l-a constituit lupta pentru limba română şi pentru alfabetul 
latin. Redobândirea dreptului la denumirea limbii şi la alfabetul latin şi-a găsit 
consacrarea în Declaraţia de Independenţă…     
 
    122.   …Atunci când există mai multe interpretări, opţiunea conformă 
Preambulului şi, implicit, Declaraţiei de Independenţă, prevalează. 
 
    123. Prin urmare, nici un act juridic, indiferent de forţa acestuia, inclusiv Legea 
Fundamentală, nu poate veni în contradicţie cu textul Declaraţiei de 
Independenţă. …În cazul în care legiuitorul constituant a admis în Legea 
Fundamentală anumite contradicţii faţă de textul Declaraţiei de Independenţă, textul 
autentic rămâne a fi cel din Declaraţia de Independenţă : „Limba Română”. 
 
    124. … Curtea consideră că prevederea conţinută în Declaraţia de Independenţă 
referitoare la limba română ca limbă de stat a Republicii Moldova prevalează 
asupra prevederii referitoare la limba moldovenească conţinute în articolul 13 al 
Constituţiei. 
     
Curtea Constituţională  hotărăşte: 
 
    1. În sensul Preambulului Constituţiei, Declaraţia de Independenţă a Republicii 
Moldova face corp comun cu Constituţia, fiind textul constituţional primar şi imuabil 
al blocului de constituţionalitate.  
    2. În cazul existenţei unor divergenţe între textul Declaraţiei de Independenţă şi 
textul Constituţiei, textul constituţional primar al Declaraţiei de Independenţă 
prevalează. 
    3. Prezenta hotărâre este definitivă, nu poate fi supusă nici unei căi de atac, intră 
în vigoare la data adoptării şi se publică în Monitorul Oficial. 
 
PREŞEDINTELE  CURŢII CONSTITUŢIONALE                            
Alexandru TĂNASE 
Nr. 36. Chişinău, 5 decembrie 2013. 
 
Notă: 
Cel mai mare lingvist român al Secolului XX, Basarabeanul Eugen Coşeriu:             
„A promova sub orice formă o limbă moldovenească, deosebită de limba română 
este, din punct de vedere strict lingvistic, ori o greşeală naivă, ori o fraudă ştiinţifică. 
Din punct de vedere istoric şi practic este o absurditate, o utopie şi din punct de 
vedere politic e o anulare a identităţii etnice şi culturale a unui popor şi deci un act 
de genocid etnico-cultural”. 
